Traktvind

Traktvind er en  lokal vind som blåser gjennom fjorder, sund, kløfter og pass mellom (to) fjell.

Traktvind nær bakken er sterke vinder på 20-40 knot (30-55 km/t), av og til over 50 knot (75 km/t). Traktvind er generelt sterkest nær utgangen av gapet.

Eksempler på traktvind er vinder som opptrer nær bakken i Gibraltarstredet – en av de sterkeste i regionen kalles Viento de Levante. Tilsvarende vinder opptrer i andre fjellkjeder, som Tehuantepecer, en kraftig vind gjennom Chivelapasset i Mexico.  Traktvind kan også opptre i lange kanaler, som gjennom Juan de Fucasundet mellom Olympiafjellene i Washington og Vancouver Island i Britisk Columbia. De finnes i Hinlopenstretet nær Spitsbergen og i Columbia River på grensen mellom Washington og Oregon.  

Et annet eksempel er Košava-vinden i Serbia, deler av Romania, deler av Ungarn og østlige Kroatia som blåser langs Donau. De sydlige Karpatene og Balkanfjellene styrer vinden ned i Donau-bekkenet der den strømmer ut ved  Jernporten. Det som kjennetegner Košava-vinden er sterk vind i sydøstlig retning, som er vedvarende og med sterke kast.

 Referanser 

Kategori:Klima
Kategori:Vinder